C 154/66
3.3.
HR
Službeni list Europske unije
2.5.2023.
Hrana za životinje (samo za proizvode životinjskog podrijetla) i sirovine (samo za prerađene proizvode) Sirovine za „Espárrago de Navarra” sastoje se od izdanaka šparoga vrste Asparagus officinalis L. koja se uzgaja isključivo na definiranom zemljopisnom području.
Šparoge koje će se prodavati svježe moraju se sastojati od cijelih izdanaka svježeg izgleda i mirisa koji su zdravi, bez oštećenja uzrokovanih insektima ili glodavcima, čisti i dobro ocijeđeni nakon pranja.
Svježe narezane šparoge moraju biti očišćene i zapakirane tako da ostanu svježe.
Toplinski konzervirane šparoge moraju pripadati razredu proizvoda „Ekstra” ili razredu I te biti hermetički zatvorene u spremnicima i toplinski sterilizirane.
Toplinski konzervirane šparoge mogu se prodavati kao cijele ili kratke šparoge ili vrhovi šparoga te očišćene ili neočišćene.
3.4.
Posebni proizvodni postupci koji se moraju provesti na određenom zemljopisnom području Svi postupci uzgoja i obrade ili prerade moraju se provesti na određenom zemljopisnom području.
3.5.
Posebna pravila za rezanje, ribanje, pakiranje itd.
proizvoda na koji se odnosi registrirani naziv Izdanci šparoga prodaju se svježi, svježe narezani ili toplinski konzervirani.
Sadržaj svake jedinice koja se stavlja na tržište mora uvijek biti ujednačen i sastojati se isključivo od šparoga dopuštenih sorti uzgojenih na području proizvodnje koje ispunjavaju zahtjeve kvalitete i veličine koji se primjenjuju na jedinstvenu komercijalnu kategoriju.
3.6.
Posebna pravila za označivanje proizvoda na koji se odnosi registrirani naziv Etiketa s kojom se proizvod stavlja na tržište mora sadržavati riječi „Espárrago de Navarra” te službeni logotip ZOZP-a:
Svako pakiranje mora imati i certifikacijsku oznaku s jedinstvenim serijskim brojem koja se pričvršćuje u registriranom postrojenju tako da se ne može ponovno upotrijebiti.
Certifikacijske oznake dostavlja i provjerava Regulatorno vijeće (upravljačko tijelo za ZOZP), koje ih na nediskriminirajući način stavlja na raspolaganje svim subjektima koji ih traže i koji ispunjavaju uvjete iz specifikacije proizvoda.
Primjer certifikacijske oznake:
Na etiketi treba navesti način prezentiranja (svježe, svježe narezano ili toplinski konzervirano).